b'\n_START_ARTICLE_\nFlip-flop (digital elektronik)\n_START_SECTION_\nForskellige typer flip-flops\n_START_PARAGRAPH_\nForskellene mellem de forskellige slags flip-flops ligger i styreindgangen(e), og hvilke signaler der f\xc3\xa5r flip-floppen til at skifte tilstand.\n_START_SECTION_\nLatch\n_START_PARAGRAPH_\nEn latch minder funktionelt lidt om D-flip-floppen, men i mods\xc3\xa6tning til denne, vil udgangen p\xc3\xa5 en latch (eller transparent latch) afspejle signalet p\xc3\xa5 D-indgangen, ikke blot i det \xc3\xb8jeblik synkroniseringssignalet (clock-input) skifter, men i hele det tidsrum hvor synkroniseringssignalet er h\xc3\xb8j. N\xc3\xa5r clock-input skifter fra h\xc3\xb8j-til-lav bliver D-input v\xc3\xa6rdien i samme \xc3\xb8jeblik gemt og denne v\xc3\xa6rdi er nu Q-output, indtil clock-input g\xc3\xa5r h\xc3\xb8j igen. I den analoge verden svarer en latch til et sample-and-hold kredsl\xc3\xb8b.'